open-index/open-wikipedia-markdown huggingface dataset:
Hayim Katsman

**Hayim Katsman** (hebraisk: חיים כצמן ; født den 3. oktober 1991 i Israel. død 7. oktober 2023 i kibbutz Holit i Israel) var en amerikansk-israelsk fredsaktivist og akademiker. Han ble drept i Holit-massakren i Israel den 7. oktober 2023.

## Liv og virke
### Bakgrunn
Katsman ble født i Israel den 3. oktober 1991. Foreldrene hans immigrerte til Israel fra New York City i 1990. Hans mor var opprinnelig fra Cincinnati, og faren var fra Seattle.  Hans besteforeldre på morssiden var begge overlevende fra Holocaust. Katsman bodde i Petah Tikva, men etter å ha fullført sin obligatoriske IDF-tjeneste, flyttet han til kibbutzen Holit motivert et ønske om å «gjenopplive» den lille samfunnet. Han arbeidet først som bilmekaniker, før han ble gartner for kibbutzen. Han åpnet senere en bar der.

Katsman gikk på *Open University*, hvor han studerte filosofi og statsvitenskap, før han tok en mastergrad i politikk fra Ben-Gurions universitet i Negev, hvor han ledet adjunktprofessorenes interesseforening. 

Han flyttet til Seattle for å ta en doktorgrad i internasjonale studier fra University of Washington. Mens han var i Washington, underviste han i hebraisk ved en synagoge i Seattle og var koordinator for universitetets Israel-Palestina-forskningsgruppe.

### Senere år i Holit
Katsman returnerte til Holit etter utbruddet av covid-19-pandemien.  Han fullførte graden eksternt, og vant *[[Baruch Kimmerling]]-prisen* (gitt av Association for Israel Studies) for beste doktorgradsoppgave i 2020  og ble uteksaminert i 2021. Hans avhandling fokuserte på religiøs sionisme i Israel. 

Katsman var motstander av den israelske okkupasjonen av Vestbredden, og nektet å besøke israelske bosetninger der. Han var involvert i flere aktivistgrupper, blant annet *[[Machsom Watch]]* og en gruppe som organiserte «beskyttende tilstedeværelse»-skift for palestinske samfunn på Hebronfjellet.  Han vitnet for *[[Breaking the Silence (organisasjon)|Breaking the Silence]]*, og var også involvert i frivillig arbeid i Rahat.

Katsman arbeidet som foreleser i filosofi, politikk og israelsk samfunn på det tidspunktet han døde. Hans akademiske forskning fokuserte på religiøse sionistiske samfunn.

### Død
Den da 32 år hamle Hayim Katsman var i kibbutzen Holit da den ble angrepet av Hamasmilitanter den 7. oktober 2023. Han og naboen gjemte seg i et skap sammen i hans hjem, og da de ble funnet skjermet han henne med sin egen kropp. Han døde; hun overlevde - men ble kidnappet. Hun ble deretter ført av Hamasmilitanter til Gaza, men ble der etterlatt av fangerne. Hun var i stand til å ta med seg en fire måneder gammel baby og et fire år gammelt barn tilbake til Holit.

Katsman ble gravlagt den 12. oktober i Petah Tikva, på gravlunden *Yarkon*.

Katsmans venner og familie har sagt at Katsman sikkert ikke ville ha ønsket at hans død skulle brukes som rettferdiggjørelse for krigen i Gaza (fra 2023) som ble utløst av Hamas' overraskelseangrep på Israel.

## Referanser
Erlend Kirkebø

**Erlend Kirkebø** (født 1990) er en norsk uavhengig videospillutvikler. Han har tidligere vært ansatt hos Megapop.

I 2023 fikk Kirkebø støtte fra Norsk filminstitutt på 200&nbsp;000 norske kroner til utvikling av spillet *Skogdal*.

Kirkebø mottok prisene «Årets spill» og «Beste spilldesign» ved Spillprisen 2022 for action-''roguelike-'' og s''hoot ’em up''-spillet *ICEwall* (2022).

## Privatliv
Kirkebø er vokst opp i Førde og er (per november 2023) basert i Nittedal. Broren hans,  (f. 1979), er en billedkunstner. De samarbeider på spillet *Skogdal*.

## Spill

* *Skogdal* (Windows, 2025)
* *ICEwall* (Windows, 2022)
* *Minesweeper Classy* (Windows, 2020)

## Referanser


## Eksterne lenker
*
Atakama (band)

**Atakama** var et norsk pop/funkband som eksisterte fra 1998 til 2002.

Bandet ble startet i Bergen med medlemmer fra Larvik og Bergen. Etter deltakelse på  i Stavanger i 1999 fikk de platekontrakt med det internasjonale plateselskapet EMI.
Året etter ga de ut EP-en *9-2-5* og albumet *Lush*. Bandet ble nominert til Alarmprisen 2001 i klassen årets norske liveband. Grunnet økonomiske innstramminger i EMI og dårligere salg en forventet av *Lush*, sa EMI opp kontrakten med bandet i 2001. Bandet hadde da allerede spilt inn sitt neste album, som skulle ha tittelen *Flip A Coin*, men som aldri ble gitt ut. Bandet ble oppløst i 2002.

## Medlemmer
* : vokal
* Heidi Marie Vestrheim: vokal
* : keyboard
* : bass
* : programmering

## Diskografi
* «Of(f) This World» (EMI, 1999) – singel
* *9-2-5* (EMI, 2000) – EP
* *Lush* (EMI, 2000) – album
* «La Luna» (EMI, 2001) – singel
* «Traffic» (EMI, 2001) – singel

## Referanser


## Eksterne lenker
*
Marlo Mendoza Peralta

**Marlo Mendoza Peralta** (født 13. juli 1950 i San Carlos i Pangasinan i Filippinene) er en katolsk prelat og emeritert erkebiskop av Nueva Segovia på Filippinene.

## Liv og virke
### Prest
Marlo Mendoza Peralta ble presteviet for bispedømmet Urdaneta i Pangasinan den 31. mars 1975. 
### Biskop
Den 12. januar 2006 utnevnte pave Benedikt XVI ham til koadjutor-biskop av Alaminos. Han ble bispeviet den 31. mars 2006 av erkebiskopen av Cebu, kardinal Ricardo Vidal; medkonsekratorer var erkebiskopen av Lingayen-Dagupan, Oscar V. Cruz, og biskopen av Alaminos, Jesus Aputen Cabrera. 

Han overtok som biskop av Alaminos den 1. juli 2007 da forgjengeren fikk trekke seg av helsegrunner.

### Erkebiskop av Nueva Segovia
Den 30. desember 2013 utnevnte pave Frans Peralta til erkebiskop av Nueva Segovia etter erkebiskop Ernesto Salgado som fratrådte av helsegrunner.

Pave Leo XIV aksepterte hans aldersbetingede fratreden den 4. november 2025, og utnevnte samtidig David William Antonio, som var biskop av Ilagan, til hans etterfølger.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1933
* Erkebiskop Carmine Rocco (1912–1982) *1961
* Kardinal Ricardo Jamin Vidal (1931–2017) *1971
* Erkebiskop *Marlo Mendoza Peralta* (1950- ) *2006

## Referanser
Pat Sharp

**Patrick Sharpin** (født: 25. oktober 1961, London, England), kjent som **Pat Sharp**, er en engelsk  programleder, tv-programleder skuespiller og DJ. Han jobbet på barnas ITV-program *[[Fun House (britisk game show)|Fun House]]*, var en av Sky Channel' s Video jockey og presenterte Coca-Cola Eurochart Top 50 og Nescafé UK Top 50.

## Eksterne lenker
*
*Pat Sharp presenting Coca-Cola Eurochart Top 50 in 1988 (programme open) - YouTube
*Pat Sharp presenting Coca-Cola Eurochart Top 50 in 1988 (programme close) - YouTube
*Interview with Pat Sharp
Roy Edan

**Roy Edan** (hebraisk: רועי עידן‎; født 11. november 1978, død 7. oktober 2023 i Kfar Aza i Israel) var en israelsk fotojournalist som arbeidet for Ynet og Yedioth Ahronoth, og ble myrdet av Hamasmilitante under Kfar Aza-massakren.
  
## Død
Den 7. oktober 2023 ble hans hjem i Kfar Aza invadert av Hamas-militanter. Edans hustru Smadar ble skutt og drept, og deres tre år gamle datter ble kidnappet og ført til Gazastripen, hvor hun var et av over 30 barn som ble holdt som gisler av Hamas.

To eldre barn ble funnet i live, gjemt i et skap. Edan ble ansett som savnet inntil kroppen hans ble identifisert ti dager senere.

Edan og hans kone Smadar ble gravlagt 20. oktober 2023.

## Referanser
Honoria Dietrichson

**Honoria «Kei» Sofie Dietrichson** (1863–1934) var en norsk lege, en av de første kvinnelige i Norge.

Hun var født i Roma i Italia der faren og moren tilbrakte noen år etter å ha giftet seg i 1862.  Dietrichson var eneste datter av kunsthistorikeren Lorentz Dietrichson av Dietrichson (slekt), og kunstmaleren Johanne Mathilde Dietrichson, forøvrig datter av Honoratus Bonnevie.  De bodde i Stockholm og München fra 1865 inntil faren i 1877 kunne starte i sin nye jobb som professor ved Universitetet i Oslo.

Hun studerte medisin ved Københavns Universitet fra 1889 til hun fikk sin cand.med. i 1895. Fra 1898 hadde hun praksis i Kristiania og virket som lærer ved skoler og andre institusjoner i byen. I løpet av sitt virke utga hun en lærebok.

Hun var partner med læreren Wilhelmine «Mimi» Hjortdahl Olsen (1871–1941).

## Utgivelser
**[http://urn.nb.no/URN:NBN:no-nb_digibok_2012083008182 Oversigt over det menneskelige legemes bygning]*, 1905, 1914, 1924
## Referanser
Primal Scream

**Primal Scream** er et skotsk rockeband.

Bandet bel ble startet i 1982 av vokalist Bobby Gillespie, som da var trommeslager i The Jesus and Mary Chain, og gitarist . Bandet ga ut debutalbumet *Sonic Flower Groove* i 1987. De fikk et gjennombrudd med sitt tredje album, *Screamadelica* fra 1991, og fikk den britiske Mercury-prisen for albumet første gang den ble delt ut i 1992. I Norge ble bandet nominert til Alarmprisen 2001 i klassen årets internasjonale album for *Xtrmntr*. Utdelingen var den første utgaven av Alarmprisen, og eneste gang det ble delt ut priser i internasjonale klasser.

Bandet har hatt flere utskiftninger av medlemmer, og Gillespie er den eneste som har vært med siden starten. Beattie, den andre grunnleggeren, forlot bandet i 1987 etter utgivelsen av det første albumet. Blant medlemmer med langvarig medlemskap er bassist og gitarist  som var med fra starten og frem til 2006, keyboardist  som var med fra 1987 og til sin død i 2022 og gitarist  som har vært med i bandet siden 1987.

## Diskografi
* *Sonic Flower Groove* (Elevation, 1987)
* *Primal Scream* (Creation, 1989)
* *Screamadelica* (Creation, 1991)
* *Give Out But Don't Give Up* (Creation, 1994)
* *Vanishing Point* (Creation, 1997)
* *XTRMNTR* (Creation, 2000)
* *Evil Heat* (Columbia, 2002)
* *Riot City Blues* (Columbia, 2006)
* *Beautiful Future* (B-Unique, 2008)
* *More Light* (Ignition, 2013)
* *Chaosmosis* (First International, 2016)

## Referanser


## Eksterne lenker
* 
*
Anders Frithiof August

**Anders Frithiof August** (født 1978) er en dansk manusforfatter, utdannet fra Den Danske Filmskole i 2007.

Etter filmskolen debuterte han som manusforfatter i samarbeid med Dorte Warnøe Høgh på kortfilmen *Grisen* i 2008. Manuskriptet var basert på en novelle av Lars Saabye Christensen. Filmen ble nominert til Oscar for beste kortfilm for 2008.

I 2009 sto han for manus i spillefilmene *Camping* og *Applaus*. Sistnevnte var i samarbeid med regissøren Martin Zandvliet. Senere har han skrevet manus til flere filmer og vært episodeforfatter på TV-serier.

Han er sønn av filmregissør Bille August.
## Referanser




## Eksterne lenker
*
Grandaddy

**Grandaddy** er et rockeband fra Modesto i California i USA.

Bandet ble startet i 1992 av vokalist og gitarist , bassist  og trommeslager . I 1995 ble bandet utvidet med gitarist  og keyboardist . De ga ut noen selvfinansierte kassetter før albumet *Under the Western Freeway* ble gitt ut på plateselskapet Will Records i 1997. I Norge ble bandet nominert til Alarmprisen 2001 i klassen årets internasjonale album for *The Sophtware Slump*. Utdelingen var den første utgaven av Alarmprisen, og eneste gang det ble delt ut priser i internasjonale klasser.

Bandet ble oppløst i 2006, men ble gjenforent i 2012, og ga i 2017 ut albumet *Last Place*. Noen måneder etter utgivelsen døde bassist og originalmedlem Kevin Garcia.

## Medlemmer
* : sang, gitar
* : trommer
* : gitar (1995–)
* : keyboard (1995–)

### Tidligere medlemmer
* : bass (1992–2017) – død 2017

## Diskografi
* *Under the Western Freeway* (Will, 1997)
* *The Sophtware Slump* (V2, 2000)
* *Sumday* (V2, 2003)
* *Just Like the Fambly Cat* (V2, 2006)
* *Last Place* (30th Century, 2017)
* *Blu Wav* (2024)

## Referanser


## Eksterne lenker
* 
*
Zollgrenzschutz

**Zollgrenzschutz (ZGS)** var den tyske tollgrensevakten mellom 1937 og 1945 med ansvar for å vokte grensene til det Tyske Riket og grensene til de fleste av de under krigen okkuperte områdene. Den hadde på det meste 56 000 ansatte og reservister i sin tjeneste.
## Historie

Under Weimarrepublikken var tollgrensevesenet underlagt riksfinansadministrationen. Bayern og Preussen hadde imidlertid også sitt eget grensepoliti. I 1936 forsøkte Heinrich Himmler å overta kontrollen over tollgrensevesenet, men Riksfinansministeriet svarte med å organisere ZGS og Himmler måtte nøye seg med et grensepoliti underlagt Gestapo. Etter Anschluss ble den østerrikske *Zollwache* innlemmet i ZGD. Under krigen, fra 1939 og utover, ble ZGS brukt i de fleste okkuperte land for å vokte grensene og bekjempe smugling, også i Norge og Danmark. ZGS ble også brukt til å vokte militære og økonomisk viktige installasjoner, som lyttepost og noen ganger også ved fronten. ZGS måtte overlate mer og mer personell til Wehrmacht. De resulterende personelle hullene ble fylt med etniske tyske befolkningsgrupper i de okkuperte land og med menn født før 1900. Disse mennene ble organisatorisk plassert i en reservekorps, *Zollgrenzschutz-Reserve.* Etter 20. juli-attentatet 1944 plasserte Hitler ZGS under kontroll av Reichssicherheitshauptamt. I løpet av få måneder ble ZGS-ledelsen erstattet av politiembetsmenn og SS-førere. Fra november 1944 ble ZGS gruppert i bataljoner og utplassert i kamp i  Böhmen og Schlesien og på vestfronten, hvorved de led store tap.

## Organisasjon
ZGS var ikke en selvstendig organisasjon, men snarere en konseptuell sammenslåing av ulike avdelinger. Generalinspektøren hadde også kun instruksrett i grensespørsmål. Bare distriktstollkommissariatene og grensekontrollkontorene ble omtalt som ZGS i egentlig forstand. Den hadde følgende struktur:

* Riksfinansministeren
** Statssekretæren
*** **Generalinspektøren for ZGS**
** Overfinanspresident eller *Kommandostelle* (i de okkuperte områder) 
*** Tollavdeling
**** **Grenseavdeling**
*** Hovedtollkontor (*Befehlsstelle*) i de okkuperte områder)
**** **Distriktstollkommissariat**
***** **Grensekontrollkontor**

## Norge
I Norge forsøkte Himmler å overtale rikskommissar Terboven til å overføre ZGS til politiets ansvar, for å være et eksempel for Tyskland, men ekspertene i Riksfinansministeriet overbeviste ham av finanspolitiske årsaker for å la organisasjonen forbli som før.

## Grader og distinksjoner

## Referanser
D’Angelo

**Michael Eugene Archer** (1974–2025), kjent under artistnavnet **D'Angelo**, var en amerikansk soul-/R&B-sanger, låtskriver, mulitinstrumentalist og plateprodusent.

Han ga ut tre studioalbum – *Brown Sugar* fra 1995, *Voodoo* fra 2000 og *Black Messiah* fra 2014. Han mottok Grammy-prisen i 2001 i klassene beste R&B album for *Voodoo* og beste mannlige R&B vokalist for låten «Untitled (How Does It Feel)» fra albumet. I Norge ble han nominert til Alarmprisen 2001 i klassen årets internasjonale album for albumet. For albumet *Black Messiah* mottok han for andre gang Grammy-pris i klassen for beste R&B album i 2016 og vant også klassen beste R&B låt for «Really Love» fra samme album.

## Diskografi
* 1995: *Brown Sugar* (studioalbum)
* 1998: *Live at the Jazz Cafe* (konsertalbum)
* 2000: *Voodoo* (studioalbum)
* 2008: *The Best So Far…* (samlealbum)
* 2013: *Icon* (samlealbum)
* 2014: *Black Messiah* (studioalbum)
* 2021: *Verzuz: D'Angelo x Friends* (konsertalbum)

## Referanser


## Eksterne lenker
* 
*
Søren Kjørup

**Søren Kjørup** (1943–) er en dansk filosof. 

Fra 1974 ble han professor i vitenskapsfilosofi ved Roskilde Universitet og fra 2009 i kunst- og vitenskapsteori ved Kunsthøgskolen i Bergen. 

## Referanser
Saltnes

**Saltnes** er navnet på flere steder i Norge:
*Saltnes (Saltdal) – i Saltdal kommune i Nordland.
*Saltnes (Råde og Fredrikstad) – i Råde og Fredrikstad kommuner i Viken.

I andre land: Saltnes (Færøyene)
Wookie (musiker)

**Jason Chue** (født 1969), kjent under artistnavnet **Wookie**, er en britisk musiker, plateprodusent og DJ.

Han ga ut albumet *Wookie* i 2000 og har gitt ut flere singler samt remikser av andre artister. Han fikk en større hit med låten «Battle» i 2000 som nådde tiende plass på den britiske hitlisten. I Norge ble han nominert til Alarmprisen 2001 i klassen årets internasjonale album for *Wookie*.

## Diskografi
### Album
* 2000: *Wookie*

### Singler
* 1999: «Down on Me»/«Scrappy»
* 2000: «What's Going On»
* 2000: «Battle»
* 2000: «Get Enuff» – med Lain
* 2001: «Back Up (To Me)» – med Lain
* 2006: «Sunshine in the Rain» – med Lain
* 2006: «Live On»
* 2007: «Do You Believe?» – med Xavier
* 2008: «Falling Again»/«Gallium» – med NY
* 2012: «2 Us» – med Rachel Collier
* 2013: «The Hype» – med Eliza Doolittle
* 2014: «Higher» – med Zak Abel

### Remikser
* 2000: «Sunshine» (Wookie Main Mix) – Gabrielle
* 2000: «Little Man» (Exemen Remix) – Sia
* 2006: «Lean wit It, Rock wit It» (Exemen Master Mix) – Dem Franchize Boyz
* 2012: «Sparks» (Wookie Remix) – Cover Drive
* 2020: «Who Knew?» (Wookie Remix) – Disclosure og Mick Jenkins

## Referanser


## Eksterne lenker
* 
*
Neil Hamilton

**''Neil Hamilton** kan vise til:''

* Neil Hamilton (skuespiller) (1899–1984), en amerikansk (USA) filmskuespiller
* Neil Hamilton (politiker) (1949–), en britisk politiker og tidligere leder av partiet UKIP
* Neil Hamilton (jurist) (født på slutten av 1900-tallet), en amerikansk (USA) jurist og sakprosaforfatter

## Se også

* Neil Hamilton Fairley (1891–1966), en australsk lege og offiser under første og andre verdenskrig; spesialist på tropesykdommer
Liste over statsledere i 2024

__TOC__

## Afrika

## Asia

## Europa

## Nord-Amerika

## Oseania

## Sør-Amerika

## Referanser


## Eksterne lenker
* Herskere gjennom tiden
* WorldStatesmen - et online leksikon over ledere av nasjoner og territorier
* Portale Storia en liste over nåværende herskere etter land
* [CIDOB Foundation](http://www.cidob.org/es/documentacion/biografias_lideres_politicos/(filtro)/activos)
Iver Olsen Kjørsvik

**Iver Olsen Kjørsvik** (1884–1954) var en norsk gårdbruker, fisker og lokalpolitiker. Han var ordfører i Fræna kommune i tre perioder: 1929–1934, 1938–1940 og 1945 (mai og ut året).

Han eide og drev gården Kjørsvik øvre (Gnr. 9, Bnr. 1) i dagens Hustadvika kommune som hans far kjøpte i 1882.

## Referanser
Hlynur Freyr Karlsson

**Hlynur Freyr Karlsson** (født 2004) er en islandsk fotballspiller som spiller for den svenske klubben . 

## Referanser


## Eksterne lenker
*
Lund prestegjeld (Agder)

Lund prestegjeld (Agder) var et prestegjeld tilhørende Kristiansand domprosti i Agder og Telemark bispedømme i Den norske kirke. Det omfattet sogn i Kristiansand kommune i Vest-Agder fylke, og hovedkirken var Lund kirke.

Lund prestegjeld og dets sogn er nå en del av Kristiansand kirkelige fellesråd, som er underlagt Kristiansand domprosti.

## Historikk
Bydelen Lund sognet fra gammelt av til Oddernes kirke og prestegjeld. Ved byutvidelsen av Kristiansand i 1921 ble Lund formelt lagt til Kristiansand prestegjeld, og ved kgl.res. av 1. februar 1946 ble Lund skilt ut som eget sognekall.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

## Kirkesogn

Prestegjeldet hadde ved sin avvikling følgende sogn og kirker:
* Lund 

## Referanser
Moran of the Lady Letty

***Moran of the Lady Letty*** er en amerikansk stumfilm fra 1922 regissert av George Melford.

## Skuespillere
*Dorothy Dalton som Moran Letty Sternersen
*Charles Brinley som Eilert Sternersen
*Emil Jorgenson som Nels Larsen
*Rudolph Valentino som Ramon Laredo
*Maude Wayne som Josephine Herrick
*Walter Long som Kitchell
*George Kuwa som Charlie
*Cecil Holland som Pancho

## Referanser


## Eksterne lenker
*
Mud and Sand

***Mud and Sand*** er en amerikansk stumfilm fra 1922 regissert av Gilbert Pratt.

## Handling
Rabarbra Vaseline bor i en liten spansk landsby, når han og vennen hans Sapo deltar som matador under en tyrefekting-konkurranse. Sapo dør i løpet av konkurransen, men Rabarbra dreper tre okser og blir en lokal helt som begynner å tjene penger.

To år senere bor han i Madrid og har blitt anerkjent som en nasjonalhelt. Han møter en ung kvinne, Filet de Sol, som han begynner et forhold med. Men han må også kjempe under den dødeligste tyrefekting-konkurransen i Spania, i sesongens siste konkurranse.

## Skuespillere
* Stan Laurel som Rhubarb Vaseline
* Mae Laurel som La Paloma aka Pavaloosky
* Julie Leonard	som Caramel
* Leona Anderson som Filet de Sole
* Wheeler Dryden som Sapo
* Sam Kaufman som Humador

## Referanser


## Eksterne lenker
*
My Old Kentucky Home (1922)

***My Old Kentucky Home*** er en amerikansk stumfilm fra 1922 regissert av Ray C. Smallwood.

## Handling
Richard Goodloe har blitt løslatt fra fengsel etter å ha sonet to år, og vender straks tilbake til hjemmet sitt i Kentucky. Underveis møter han sin tidligere kjæreste Virginia Sanders, og det viser seg at moren hans har meldt på hesten deres Dixie i et hesteløp, og hele familie-formuen deres står nå på spill.

## Skuespillere
* Monte Blue som Richard Goodloe
* Julia Swayne Gordon som Mrs. Goodloe
* Frank Currier som Sanders
* Sigrid Holmquist som Virginia Sanders
* Arthur Edmund Carewe som "Con" Arnold
* Lucy Fox som Calamity Jane
* Matthew Betz som Steven McKenna

## Referanser


## Eksterne lenker
*
Jaechanax

***Jaechanax*** er en slekt av biller med larver som lever i rennende vann. Det er larvene som er best kjent i denne gruppen – de er flate og hele oversiden er dekket at brede ryggplater som danner et skjold. Sett ovenfra kan de minne om mynter, og de er kjent som "water pennies" på engelsk.

## Utseende
Små til middelsstore (1,5 – 8&nbsp;mm), ovale, mer eller mindre flate biller. Kroppen er lite sklerotisert (myk) og de voksne dyrene er temmelig skjøre. Antennene er ganske lange og sagtakkede eller kamformede. **Hodet** er ganske lite og gjerne ikke synlig ovenfra. Fasettøynene er utstående, med fine fasetter, uten hår. Antennene er 11-leddete og når minst til midten av brystskjoldet, hos noen arter er de lengre enn kroppen. De fleste av leddene har et side-utskudd slik at antennen blir mer eller mindre sagtakket eller kamformet. **Brystskjoldet** (pronotum) er ganske lite og kort, sterkt tilsmalnet framover. **Dekkvingene** er brede og flate, ofte med dype punktstriper. **Beina** er slanke, føttene er tynne og fem-leddete. **Larvene** ("water pennies") er flate med ovalt omriss. Oversiden er fullstendig dekket av brede, overlappende ryggplater, glatt og jevn. På undersiden sitter tre par kraftige bein. Bakkroppen har en del lange hår.

## Levevis
Larvene lever på steiner i raskt rennende elver og bekker. Den flate formen og glatte overflaten gjør at de unngår å bli tatt av strømmen når de kryper rundt og beiter på alger som vokser på steinene. De voksne billene er nokså kortlivede, og finnes gjerne i vegetasjonen nær bekkene der larvene lever. De flyr bra og kan komme til lys om natten.

## Utbredelse
Slekten er kjent fra Asia (Indokina, Filippinene, Sulawesi).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien mudderbiller (Dryopoidea)
**** Familien Psephenidae – ca. 210 arter fordelt på 29 slekter
***** Underfamilien Eubrianacinae
****** Slekten ***Jaechanax*** Lee, Satô & Yang, 2000
******* *[[Jaechanax dentatus]]* Lee, Satô & Yang, 2000
******* *[[Jaechanax elongatus]]* Lee, Satô & Yang, 2000
******* *[[Jaechanax insignis]]* (Fairmaire, 1904)
******* *[[Jaechanax major]]* (Pic, 1913)
******* *[[Jaechanax zetteli]]* Lee, Freitag & Jäch, 2005

## Eksterne lenker

* Larve, «water penny» 

*
Paralimnichus

***Paralimnichus*** er en slekt av biller som lever ved fersk- eller saltvann. Larvene graver i jorden og spiser alger og moser. De voksne flyr og kommer gjerne til lys. Underfamilien Limnichinae lever ved ferskvann og kan også finnes på fuktige steder et stykke fra vann.

## Utseende
Små, ovale, blanke, brunrøde biller. Oversiden er hårløs, fint og spredt punktert. Antennene er middels lange, tynne.

## Utbredelse
Slekten er kjent fra Australia og Mellom-Amerika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien mudderbiller (Dryopoidea)
**** Familien **[[Limnichidae]]** Erichson, 1846
***** Underfamilien Limnichinae
****** Slekten ***Paralimnichus*** Deléve, 1973
******* *[[Paralimnichus castaneus]]* (Lea, 1920)
******* *[[Paralimnichus panamensis]]* Wooldridge, 1983
******* *[[Paralimnichus punctatus]]* (Pic, 1923)

## Kilder
* Lawrence, J.F., Hastings, A.M., Dallwitz, M.J., Paine, T.A. og Zurcher, E.J. Delta Interactive Key – Coleoptera Elateriformia, Limnichidae. http://delta-intkey.com/elateria/www/limn.htm

## Eksterne lenker

*
Uenodryops

***Uenodryops*** er en slekt av mudderbiller som lever i eller ved vann. De er avlange biller, som oftest er oversiden kledt med lange, oppstående hår. Antennene er karakteristiske, ganske korte, de 5-6 ytterste leddene danner en kølle eller har kamaktige utvekster.

## Levevis
Disse billene lever i eller ved vann. Det er bare de voksne individene av noen arter som er rent vannlevende, andre voksne og alle larver finner man gjerne i mudderet i vannkanten. Denne slekten utmerker seg ved at larvene er nokså rent landlevende. De artene som lever i vann kan ikke svømme, men kryper rundt på bunnen, under steiner eller på vannplanter. De trenger ikke komme opp til overflaten for å puste, men gassutvekslingen skjer gjennom plastronet på undersiden. Dette krever oksygenrikt vann og disse artene er derfor vanligvis å finne i kjølig, rennende vann med mye oksygen.

## Utbredelse
Slekten er utbredt i Nepal.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien mudderbiller (Dryopoidea)
**** Familien mudderbiller, Dryopidae
***** Slekten ***Uenodryops*** Satô, 1981 
****** *[[Uenodryops himalayanus]]* Satô, 1981

## Referanser


## Eksterne lenker
*
Valoka

***Valoka*** er en slekt av kamfølerbiller. 

## Utseende
En liten (ca. 3 millimeter), avlangt-oval, matt brun bille.

## Levevis
De fleste artene lever i eller ved ferskvann. De voksne billene kan ofte finnes på vannplanter. Andre kjente habitater er råtten ved, løvstrø og inne i beverhytter. En del arter i underfamilien Ptilodactylinae er ikke knyttet til vann, men lever av sporer og hyfer av mikroskopiske sopper som de skraper fra død og levende vegetasjon. Noen arter har spredt seg over mye av jorden i drivhus. *Ptilodactyla exotica*, som finnes i drivhus over store deler av verden, blir regnet som en mulig skadegjører i drivhus. Man forsøker å begrense den videre utbredelsen til denne billen ved hjelp av kontroll av planteimport, karantenerestriksjoner etc. Det er uklart hvor denne billen opprinnelig stammer fra, men den er funnet frittlevende på Mauritius og Réunion i Det indiske hav.

## Utbredelse
Arten er bare kjent fra Bismarckarkipelet.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien mudderbiller (Dryopoidea)
**** Familien **[[kamfølerbiller]]**, **[[Ptilodactylidae]]** Laporte de Castelnau, 1836
***** Underfamilien Kamfølerbiller (Ptilodactylinae)
****** Slekten ***Valoka*** Delève, 1972
******* *[[Valoka peterseni]]* Delève, 1972

## Referanser




## Eksterne lenker
*
Kung Fu Panda 4

***Kung Fu Panda 4*** er en amerikansk animasjonsfilm fra  produsert av Dreamworks Animasjon.

## Om filmen
Filmen er den fjerde Kung Fu Panda-filmen, og en etterfølger av *[[Kung Fu Panda 3]]* fra 2016. Den første traileren til filmen ble sluppet på YouTube 13. desember 2023, og norsk trailer kom 15. desember. Filmen hadde premiere i USA 8. mars 2024, i Norge hadde filmen premiere i 15. mars 2024.

## Rolleliste

Ellers medvirket norske stemmer: Inger Gundersen, Duc Mai-The og Modou Bah

## Referanser


## Eksterne lenker
*
Sonic the Hedgehog 3 (film)

***Sonic the Hedgehog 3*** er en delvis animert action- og komediefilm fra 2024. Filmen er en direkte oppfølger til filmen *[[Sonic the Hedgehog 2 (film)|Sonic the Hedgehog 2]]*, og er også basert på videospillserien med samme navn. Filmen tar utgangspunkt i spillene Sonic Adventure 2 og Shadow the Hedgehog.

## Om filmen
Filmen er den tredje Sonic-filmen som kommer ut på kino, og den fjerde Sonic filmen, etterfulgt av Sonic the Hedgehog 2 fra 2022.

Første traileren til filmen kom ut på Youtube 27. august 2024 ca 15:00. På norsk og engelsk. 

Filmen hadde premiere på kino mange land, blant annet USA og Norge den 20. Desember 2024.

## Handling
Sonic, Knuckles og Tails må slå seg sammen mot en ny, mektig fare i form av Shadow: et pinnsvin med krefter ulikt noe de har sett før. For å overvinne trusselen må Team Sonic danne en ny, utenkelig allianse.

## Oppfølger
Noen få dager før premieren 20. desember 2024 kunngjorde Sega at det ville komme en oppfølger med tittelen Sonic the Hedgehog 4 som kommer våren 2027. 

22. januar 2025 ble det bekreftet at filmen skal etter planen skal ha premiere i USA 19. mars 2027

## Rolleliste

## Referanser


## Eksterne lenker
*
Let's get lost

***Let's get lost*** er en dansk dramakomedie fra 1997, skrevet og regissert av Jonas Elmer. Filmen handler om de tre vennene Mogens, Thomas og Steffen som har inntatt Julies leilighet og bor der på tredje året. Dagene deres går med til TV, øl og fotball. Filmen er produsert av Per Holst og er tatt opp i svart-hvitt. Musikken er ved Nikolaj Egelund og Povl Kristian Mortensen.

## Roller
* Sidse Babett Knudsen – som Julie
* Bjarne Henriksen – som Mogens
* Nicolaj Kopernikus – som Steffen 
* Troels Lyby – som Thomas
* Jesper Asholt – som Lille John   

## Priser
I 1998 mottok filmen Bodilprisen for beste danske film og Robertprisen for årets danske spillefilm, komponistene Egelund og Mortensen fikk Robertprisen for årets musikk. Sidse Babett Knudsen fikk både Bodil- og Robertpris for kvinnelig hovedrolle.

## Referanser




## Eksterne lenker
*
Sesongåpningen i skiskyting i Sverige 2023

**Sesongåpningen i skiskyting i Sverige 2023** ble arrangert i Idre Fjäll 11. og 12. november 2023. 

Det ble konkurrert i kortdistanse på lørdag og sprint på søndag, og lørdagens øvelser var også svensk mesterskap i skiskyting 2023/24.

## Resultater lørdag
### Kortdistanse, kvinner






### Kortdistanse, menn






## Resultater søndag
### Sprint, kvinner (7,5 km)






### Sprint, menn (10 km)






## Referanser


## Kilder
;Resultater:
* Kortdistanse kvinner, lørdag
* Kortdistanse menn, lørdag
* Sprint kvinner og menn, søndag

## Eksterne lenker
*
Sam Wood

**Samuel Grosvenor "Sam" Wood**, født 10. juli 1884 i Philadelphia i Pennsylvania, død 22. september 1949 i Hollywood i Los Angeles, var en amerikansk filmregissør og filmprodusent.

## Filmografi i utvalg
* 1920 – *[[Her First Elopement]]*
* 1921 – *[[Sin mands firmamerke]]*
* 1922 – *[[Det gyldne bur]]*
* 1924 – *[[Bluff (film)|Bluff]]*

## Referanser


## Eksterne lenker
*
Anders Fogh Jensen

**Anders Fogh Jensen** (født 1973) er en dansk filosof, forfatter og foreleser. Han er cand. phil. i filosofi fra Odense Universitet, Licencié en philosophie og Diplomé d’Etudes Approfondies fra Université de Paris I, Panthéon-Sorbonne og Ph.D. fra Institut for Kunst- og Kulturvidenskab ved Københavns Universitet.

Anders Fogh Jensen jobber som selvstendig filosof. Fogh Jensen deltar ofte i den offentlige danske debatten med et filosofisk blikk på samtiden, blant annet i P1, Radio 24-7 og DR2 og andre medier. Han har tidligere vært ansatt i en rekke eksterne lektorater på AU, KU, SDU og CBS, som amanuensis på KU og som adjunkt på profesjonshøyskolen Metropol. Han har også undervist i filosofi på Borups Højskole. For tiden er han ekstern lektor i pedagogisk filosofi ved Aarhus Universitet.

I 2002 opprettet Fogh Jensen nettstedet *Filosoffen* som samlingspunkt for sitt filosofiske arbeid.

## Bibliografi
* 2021 *Brave New Normal, Learning from Epidemics*.
* 2021 *Pseudowork: How We Ended Up Being Busy Doing Nothing.* Gyldendal. Med antropolog Dennis Nørmark som medforfatter.
* 2020 *Pest eller Corona? Epidemiernes spørgsmål, civilisationernes svar*
* 2020 *Narrative samtaler. Forklaringer fra maskinrummet.* Hans Reitzel.
* 2018 *[[Pseudoarbejde]]*: *Hvordan vi fik travlt med at lave ingenting.* Gyldendal. 294 sider. Med antropolog Dennis Nørmark som medforfatter.
* 2013 *Hvordan skal jeg leve mit liv, Kierkegaard?* København: Akademisk forlag. 169 sider.
* 2012 *The Project Society* Aarhus: University Press Aarhus. 148 sider.
* 2011 *Epi-demos. En lille bog om store epidemier* Forlaget København: Forlaget THP. 110 sider.
* 2009 *Projektmennesket* Aarhus: Aarhus Universitetsforlag. 148 sider.
* 2009 *Projektsamfundet* Aarhus: Aarhus Universitetsforlag. 385 sider.
* 2006 *Magtens kartografi. Foucault og Bourdieu* København: Unge pædagoger. 152 sider.
* 2005 og 2013 *Mellem ting. Foucaults filosofi* Frederiksberg: Det lille forlag. 352 sider / Forlaget THP.
* 2001 *Metaforens magt. Fantasiens fostre og fornuftens fødsler* Århus: Modtryk. 252 sider.

## Referanser
Kajanasamisk

**Kajanasamisk**, også kalt **kainuusamisk**, er en utdødd kemisamisk dialekt. Dialekten ble snakket i Kajanaland, i østre Finland, og døde ut på 1700-tallet.

Språkforskeren Tapani Salminen stilte i år 2000 spørsmålstegn ved idéen om at det dreier seg om et eget østsamisk språk; snarere mente han at det var en dialekt av kemisamisk. Dette gjorde han i  omtalen av Jaakko Anhava's bok *Maailman kielet ja kielikunnat* («Språk og språkgrupper i verden») fra 1998. 

De opprinnelige innbyggerne i Kajanaland var samer som levde av jakt og fiske. På 1600-tallet ga Per Brahe d.y. (1602–1680) som generalguvernør i Finland et tiårig skattefritak for å øke befolkningen i de østlige delene av landet. Dette skjedde fremfor alt for å hindre russiske bosetninger. Innflytterne var hovedsakelig finlendere fra det historiske landskapet Savolax.

Kajanasamene ble assimilert og gikk over til å snakke finsk i løpet av 1700-tallet. Kajanasamisk bar tegn på sterk innflytelse fra savofinske dialekter.

## Referanser
ISO/IEC 42010

**ISO/IEC/IEEE 42010&#x2009;***Software, systems and enterprise - Architecture description* er en internasjonal standard for arkitekturbeskrivelser av systemer og programvare.

## Oversikt
Standarden definerer krav til beskrivelse av system-, programvare- og virksomhetsarkitektur. Den har som mål å standardisere **arkitekturbeskrivelser** ved å definere standardbegreper, presentere et konseptuelt grunnlag for å uttrykke, kommunisere og gå gjennom arkitekturer og spesifisere krav som gjelder for arkitekturbeskrivelser, arkitekturrammeverk og arkitekturbeskrivelsesspråk. I likhet med sin forgjenger IEEE 1471 skiller standarden strengt mellom arkitektur og arkitekturbeskrivelser.

## Historie
IEEE 1471:2000 var utgangspunktet for ISO/IEC/IEEE 42010. Under balloteringen var den kjent som ISO/IEC DIS 25961. Senere ble den vedtatt og publisert som ISO/IEC 42010:2007 som var identisk med IEEE 1471:2000.

I 2006 lanserte arbeidsgruppen ISO/IEC JTC1/SC7 WG 42 og IEEE Computer Society en koordinert revisjon av denne standarden for å løse harmonisering med ISO/IEC 12207 (Software life cycle processes) og ISO/IEC 15288 (System life cycle processes), tilpasning til andre ISO/IEC-arkitektursstandarder (f.eks. ISO/IEC 10746 Open distributed processing, Reference model: Architecture), spesifikasjon av arkitekturrammeverk og arkitekturbeskrivelsesspråk, dokumentasjon av arkitekturbeslutninger, og konsistente korrespondanser for modell og visning.

I 2011 juli ble det endelige utkastet til internasjonal standard stemt over (ballotert) og godkjent (21-0) av ISO-medlemsorganer. Den tilsvarende IEEE-versjonen P42010/D9 ble godkjent som en revidert standard av IEEE-SA Standards Board den 2011 oktober. ISO/IEC/IEEE 42010:2011 ble publisert av ISO 2011 november. 

I 2022 november kom det en ny utgave av ISO/IEC/IEEE 42010:2022.

## Referanser


## Eksterne lenker
* Nettsted for ISO/IEC/IEEE 42010
* A documentation framework for architecture decisions , artikkel i The Journal of Systems and Software, basert på ISO 42010
* Views and Beyond Collection, Software Engineering Institute sin tilnærming til arkitekturdokumentasjon
* Mega-modeling Architecture Framework (MEGAF), en infrastruktur for å realisere arkitekturrammeverk som er i samsvar med ISO/IEC/IEEE 42010
Nadir Larbaoui

**Nadir Larbaoui** (født 1949 Tébessa i Algerie), er en algerisk politiker som har vært statsminister i Algerie siden 11. november 2023.

## Biografi
I sin ungdom var han spiller på Algeries herrelandslag i håndball. Han deltok i den algeriske håndballcupen og var med på å vinne i 1971–1972, 1972–1973 og 1975–1976. Han ble tatt ut til VM i håndball 1974 og så til afrikamesterskapet i 1976.

Etter håndball-karrieren, begynte han å studere juss ved Universitet i Alger og fikk han en mastergrad i offentlig og internasjonal privatrett og en bachelorgrad i juss som gjorde ham til advokat. Han begynte deretter å arbeide i utenriksdepartementet, fungerer som direktør for avdelingen for juridiske og konsulære anliggender, direktør for avdelingen for internasjonale økonomiske relasjoner og direktør for den arabiske Maghreb-avdelingen. Han ble senere en karrierediplomat, og tjente som ambassadør til FN, Pakistan, Den arabiske liga, Maghrebunionen og Egypt.

Larbaoui ble stabssjef til Algeriets president Abdelmadjid Tebboune i mars 2023.

President Tebboune utnevnte Larbaoui til statsminister 11. november 2023 da han erstattet Aymen Benabderrahmane som fikk sparken. Flere observatører karakteriserte dette som et ønske fra president Tebboune om å sentralisere beslutningstaking ytterligere nesten et år før presidentvalget i Algerie som etter planen skal avholdes i desember 2024.

## Referanser


## Eksterne lenker
*
Tersamer

**Tersamer** er en benenvnelse som historisk har blitt anvendt om samene på Kolahalvøya og muligens også om den østlige delen av det nåværende Finnmark fylke. I eldre litteratur ble de ofte kalt for *terfinnar* eller *terlappar*. Eksakt hva som menes med benevnelsen har variert. I begrenset forstand kan benenvnelsen brukes om samer som taler tersamisk. 

## Referanser
Belal Jadallah

**Belal Jadallah** (arabisk: بلال جادالله; født 1. mai 1978  i Gaza på Gazastripen, død 19. november 2023 i Zaitoun i Gaza) var en palestinsk journalist og direktør for den ikke-statlige pressefrihetsorganisasjonen *Press House - Palestine*. Han ble drept i israelsk bombing under krigen i Gaza (fra 2023).

## Liv og og virke
### Bakgrunn
Belal Jadallah tok bachelorgrad i engelsk litteratur. Fire av Jadallahs slektninger fikk arbeid for Reuters.  Hans yngste bror, Ali Jadallah, er fotojournalist.

### Karriere
Jadallah ble direktør for media og internasjonale relasjoner ved Palestinian National Authority frem til 2006. Han var leder av *Palestinian Independent Center for Media Services* frem til 2013.

I 2014 grunnla *Jadallah Press House-Palestine*, en gazansk NGO med fokus på pressefrihet og journalististutdanning. Jadallah og hans organisasjon var innflytelsesrike for mange Gazas journalister, og Jadallah ble beskrevet som «palestinske journalister gudfar». I flere tiår hadde han utdannet journalister og undervist sikkerhetskurs.

Jadallah hadde også bidratt til *Committee to Protect Journalists* arbeide, blant annet ved å oppspore familiemedlemmer til journalister drept av israelsk militær på Gaza og skaffet bilder for en rapport fra mai 2023.

Belal rapporterte om krigen mellom Israel og Hamas i 2023 fra Gaza. Jadallah og *Press House* arbeidet også for å tilby sikkerhets- og teknisk utstyr og kontorlokaler til journalister som dekket konflikten. Ifølge broren, fotojournalisten Ali Jadallah, hadde han vært «veldig fast bestemt på å bli i Gaza by i over en måned og trodde sterkt at det var hans moralske plikt å fortelle verden hva han er vitne til i den beleirede lille byen, og hjelpe de trengende menneskene rundt ham midt i denne humanitære katastrofen».

### Død
Ifølge familiemedlemmer hadde Jadallah fortalt dem at han planla å reise sørover fra Gaza by 19. november da han ble drept i bilen sin av et israelsk angrep i nabolaget Zeitoun. Familien hans sa også at Jadallahs svoger, Abdulkareem Abed, ble alvorlig skadet i angrepet.

## Referanser
Chinotaphes

***Chinotaphes*** er en slekt av biller i delgruppen (underfamilien) nettrødvinger i familiegruppen rødvinger.

## Utseende
Middelsstore, avlange, rødlige rødvinger. Hodet er kort, men ikke snuteformet forlenget framover. Det er synlig, sett ovenfra (det vil si, det dekkes ikke av brystskjoldet). Antenner har elleve ledd og er festet tett sammen på pannen like ved fasettøynene, de er svarte og trådformede. Brystskjoldet (pronotum) har en nær kvadratisk form, ofte med en markert og noe oppstående sidekant. Dekkvingene er kraftig kitiniserte, parallellsidige  og har vanligvis lengderibber. Alle føtter har fem ledd.

## Utbredelse
Gruppen er utbredt i Laos og det sørlige Kina.

## Systematisk inndeling

* orden **[[biller]]** (Coleoptera)
** underorden **[[Polyphaga]]**
*** overfamilie **[[Cantharoidea]]**
**** familien  **[[rødvinger]]** (Lycidae)
***** underfamilie **[[nettrødvinger]]** (Erotinae) 
****** Slekten ***Chinotaphes*** Bočaková & Bočak, 1999
******* *[[Chinotaphes hmong]]* Kazantsev, 2005
******* *[[Chinotaphes weibaoshanensis]]* Bocák & Bocákova, 1999
    
## Referanser


## Litteratur

## Eksterne lenker
*
Yaniv Zohar

**Yaniv Zohar** (hebraisk: יניב זוהר; død 7. oktober 2023 i Nahal Oz) var en israelsk videojournalist som arbeidet for Associated Press (AP) og Israel Hayom. Han  ble drept under Hamas-Israel-krigen i 2023 av Hamasmilitante i Nahal Oz-massakren med sin kone og to døtre.
## Biografi
Zohar jobbet for APs Israel-byrå fra 2005 til 2020, og dekket alle viktige nyhetshendelser i landet, spesielt om den israelske tilbaketrekning fra Gaza (2005) og bortførelsen av den israelske soldaten Gilad Shalit (2006). Han arbeidet også i flere år for avisen Israel Hayom. I arbeidet for de to nyhetskanalene var han ofte den første som varslet om nyhetshendelser som fant sted på Gazastripen.

Den 7. oktober 2023 ble hans hjem i Nahal Oz infiltrert av Hamas-terrorister. Han ble drept sammen med kona Yasmin, døtrene Keshet og Tehelet og svigerfar Haim Livne. Hans 13 år gamle sønn var det eneste gjenlevende familiemedlemmet.

## Referanser
Prioceraton

***Prioceraton*** er en slekt av rødvinger.

## Utseende
Hannene er middelsstore, slanke, brunrøde til brunsvarte rødvinger. Antennene er nokså kraftige, sagtakkede, noe over halvparten så lange som kroppen, det ytterste leddet gjerne gult. Hodet er forholdsvis lite, mørkt farget, med små, utstående fasettøyne. Pronotum er avrundet trapesformet, noe bredere enn langt, tydelige smalere enn dekkvingene. Disse er utvidet bakover (litt pæreformede). Beina er mørke, ganske korte. Hunnene er ukjente, men er trolig larvelignende (neoteniske).

## Levevis
De voksne hannene er dagaktive og treffes gjerne på blomster, der de spiser nektar og pollen. De voksne hunnene er neoteniske, det vil si at de er larvelignende også i det voksne stadiet. Larvene kan finnes under bark, i jord eller mellom løvstrø. Munndelene tyder på at de lever av flytende føde, men det er uvisst hva de faktisk spiser. Råtnende plantemateriale og slimsopp har blitt foreslått.

## Utbredelse
Slekten er utbredt i Ecuador og Peru.

## Systematisk oversikt

* Ordenen biller, Coleoptera
** Underordenen Polyphaga
*** Overfamilien bløtvinger og lysbiller, Cantharoidea
**** Familien rødvinger (maskebiller), Lycidae
***** Underfamilien Leptolycinae Leng & Mutchler, 1922
****** slekten ***Prioceraton*** Kazantsev, 2013
******* *[[Prioceraton calabazense]]* Kazantsev, 2017
******* *[[Prioceraton ignavum]]* (Kazantsev, 2009)
******* *[[Prioceraton tishechkini]]* Kazantsev, 2017

## Referanser




## Eksterne lenker

*
Achras

**Achras** er en slekt av tropiske biller i familien rødvinger. Slekten omfatter bare én kjent art.

## Utseende
En nokså liten, mørk røvdinge med oransje ytterkanter. Antennene er svarte, kraftige og sagtakkede.

## Levevis
De voksne billene er dagaktive og treffes gjerne på blomster, der de spiser nektar og pollen. Andre arter tar trolig ikke næring til seg som voksne. Larvene kan finnes under bark, i jord eller mellom løvstrø. Munndelene tyder på at de lever av flytende føde, men det er uvisst hva de faktisk spiser. Råtnende plantemateriale og slimsopp har blitt foreslått.

## Utbredelse
Slekten er utbredt i det sørøstlige Australia.

## Systematisk oversikt
Arten blir nå gjerne plassert i slekten *[[Synchonnus]]*.

* Ordenen biller, Coleoptera
** Underordenen Polyphaga
*** Overfamilien bløtvinger og lysbiller, Cantharoidea
**** Familien rødvinger (maskebiller), Lycidae
***** Underfamilien Lycinae  Laporte de Castelnau, 1836 – dekkvingene gjerne brede, utvidet bak
****** stammen Metriorrhynchini Kleine, 1926
******* slekten ***Achras*** Waterhouse, 1879
******** *[[Achras limbatum]]* (Waterhouse, 1877)

## Referanser




## Eksterne lenker
*
Rafat Abu Hilal

**Rafat Harb Hussein Abu Hilal** (arabisk: رأفت حرب حسين أبو هلال; født 29. august 1968, død 9. oktober 2023 i Rafah) var den palestinske lederen av Folkemotstandskomiteene, en koalisjon av en rekke væpnede palestinske grupperinger som er motstander av det de oppfatter som den palestinske selvstyremyndighets og Fatahs ettergivende eller forsoningstilstrebende tilnærming til Israel.

Den 9. oktober 2023 kunngjorde Folkemotstandskomiteene at han var blitt ble drept under et luftangrep fra et israelske luftvåpen på Rafah. Men det israelske militære kunngjorde først den 19. oktober at de hadde drept ham under luftangrep i Rafah.

## Referanser